Tomislav Bušić

**Tomislav Bušić** (Shqip: Tomislav Bushiç; lindur më 2 Shkurt 1986 në Split) është një futbollist kroat i cili aktualisht luan me klubin shqiptar KF Tirana në Kategorinë Superiore. Ai gjithashtu ka përfaqsuar Kroacinë në disa nivele moshash, por asnjëherë nuk ka bërë debutimin me kombëtaren e të rriturve.

## Karriera 
Ai e nisi karrierën e tij si profesionist me Hajduk Split ku fitoi Ligën Kroate në vitin 2005. Në verën e vitit 2007, ai u huazua te klubi ukrainas Dynamo Kyiv ku qëndroi për gjashtë vite pa mundur dot të luajë asnjë ndeshje. Në qershor 2009, ai u lërua nga Hajduk Split pasi luajti te klubi për pesë vite dhe më 5 korrik firmosi një kontratë tre vjeçare Maccabi Petah Tikva, që luante në Izrael te Premier Liga Izraelite. Pas një sezoni atje, ai u rikthye në Kroaci duke firmosur me Slaven Belupo.

Pasi la Simurq, Bušić firmosi me klubin e Druga HNL Solin, përpara se të largohej nga aty për të firmosur me klubin e Kategorisë Superiore, Vllaznia Shkodër.

### Vllaznia
Dy ditë para mbarimit të merkatos, Bušić firmosi me Vllazninë. Bušić bëri debutimin e tij me klubin më 14 shtator 2013 në ndeshjen e fituar 1–3 kundër Kukësit, por kjo ndeshje u dha në tavolinë 3–0. Ai shënoi golin e parë me klubin katër ditë më vonë në fitoren 2–0 në shtëpi kundër Tiranës. Pas këtyre golave, Bušić vazhdoi formën e mirë duke shënuar dy gola të tjerë në fitoren 3–0 kundër Laçit më 28 shtator. Bušić arriti në kuotën e gjashtë golave pas dygolëshit të shënuar në humbjen 3–2 kundër Teutës. Bušić u konfirmua si golashënuesi i skuadrës pas golit në minutën e 90 në fitoren 2–1 kundër Kastriotit më 20 tetor. Pas kësaj, ai do të humbiste formën e tij të shëniminit sepse në dhjetë ndeshjet e fundit për vitin 2013 (përfshirë edhe në kupë) do të shënonte vetëm tre gola (një në barazimin 1–1 kundër Bylis, dhe dy në fitoren 2–0 kundër Lushnjes).

Bušić bëri paraqitjen e parë për vitin 2014 më 2 Shkurt në humbjen 2–1 jashtë fushe kundër Skënderbeut dhe shënoi golin e parë më 15 Shkurt në humbjen 3–2 kundër Kastriotit. Më pas, nga data 6 prill e deri në 26, Bušić do të shënonte nga një gol në fitoret 2–0 e 4–2 kundër Lushnjes dhe Kastriotit dhe në humbjen 2–1 kundër Tiranës. Ai e mbylli sezonin me 13 gola në 29 paraqitje duke u shpallur sëbashku me Fatjon Sefën si golashënuesit e katërt më të mirë në kampionat. Vllaznia e mbylli sezonin në vendin e tetë duke e siguruar mbijetesën me gjashtë pikë avantazh nga rënja një kategori më poshtë. Në kupë, Vllaznia arriti deri në çerek–finale ku u eleminua nga Flamurtari me rezultatin e përgjithshëm 2–1. Në këtë kompeticion, Bušić luajti katër ndeshje duke mos arritur të shënojë gol.

### Tirana
Pas largimit të brazilianit Gilberto nga klubi për çështje ekonomike, Tirana u hodh në sulm për të firmosur me kroatin Bušić duke firmosur me të më 10 korrik 2014 si zëvëndësuesin e brazilit. Bušić u ble për 60 mijë € dhe firmosi një kontratë për një sezon me të drejtë rinovimi. Bušić në prezantimin e tij tha se nuk erdhi te Tirana për para, por për historinë e klubit dhe për të fituar trofe.

Sulmuesi kroat bëri një fazë përgatitore mjaft të mirë, duke shënuar katër gola në gjashtë paraqitje. Në debutimin e tij jo-zyrtar më 26 korrik 2014, Bušić shënoi në humbjen 3–2 në Maqedoni kundër Shkëndijës. Më 24 gusht, ai bëri debutimin e tij zyrtar me Tiranën në ndeshjen e parë zyrtare të sezonit 2014–15 duke luajtur 55 minuta në fitoren 3–0 kundër Apolonisë në Qemal Stafa. Bušić ishte protagonist në ndeshjen kundër Vllaznisë më 11 shtator; në minutën e 108 të ndeshjes, ai kontrolloi një top të goditur nga Gentian Muça, gjë që bëri që Ervin Bulku të shënonte golin e barazimin vetëm në sekondat e fundit të ndeshjes. Në ndeshjen e rradhës kundër Elbasanit më 14 shtator, Bušić shënoi golin e parë për *Bardheblutë* në minutën e dhjetë pas një assisti të Meddie Kagere duke kontribuar në fitoren 2–1. Në ndeshjen e parë në kupë për sezonin 2014–15, Bušić shënoi dy herë dhe dhuroi assistin e golit të tretë me Tiranën që mori një fitore komode 3–0 kundër modestëve të Sopotit. Pas ndeshjes, u zbulua se Bušić kishte pësuar një dëmtim në gju, gjë që e mbajti atë tre javë jashtë fushave të lojës. Gjatë kësaj ndeshje, ai kishte ndryshuar numrin duke luajtur me numrin 20, të njëjtin që ka pasur edhe te Vllaznia, të cilën ai e konsidentonte "fatsjellës".

Pas mbarimit të pjesës së parë të sezonit, Bušić numëronte vetëm një gol në 15 paraqitje të zhvilluara në Kategorinë Superiore, gjë që shtuan zërat për një largim të tijin në merkaton dimërore. Gjatë pushimeve dimërore, ai ishte objektiv i ish klubit të tij Vllaznisë, që dështironte rikthimin e tij në Shkodër. Megjithatë, Bušić deklaroi se nuk do të largohej nga Tirana dhe se do të shënonte në pjesën e dytë të sezonit. Vetë trajneri Gugash Magani shprehu besimin te sulmuesi duke deklaruar gjithashtu se nqs klubi nuk do të firmoste me ndonjë sulmues gjatë merkatos atëherë Bušić do të qëndronte në skuadër.

Në miqësoret e muajti janar, Bušić shfaqi një formë shumë të mirë, duke shënuar pesë herë në tre ndeshje, përfshirë një dygolësh kundër Besëlidhjes. Ai luajti ndeshjen e parë kompetitive për vitin 2015 kundër Apolonisë më 24 janar, duke assistuar golin e dytë të ndeshjes të shënuar nga Ndikumana për t'i hapur rrugë fitores së parë për vitin 2015. Pas kësaj ndeshje, Bušić nuk do të ishte më zgjedhja e parë e trajnerit Magani i cili e vendosi në stolin e rezervave duke e aktivizuar në 20-30 minutat e fundit të tre ndeshjeve pasardhëse. Ai shënoi golin e parë për vitin 2015 më 18 shkurt kundër Apolonisë në ndeshjen e dytë të çerek–finaleve të Kupës së Shqipërisë; ai shënoi golin e tretë të ndeshjes dhe gjithashtu dhuroi pasimin e golit të mesfushorit Afrim Taku i cili shënoi golin e dytë të ndeshjes. Tirana u kualifikua për në gjysmë–finale me rezultatin e përgjithshëm 5–2.

Më 8 Mars, në ndeshjen kundër rivalëve për titull Kukësit në fushën neutrale "Niko Dovana", Bušić zhvilloi paraqitjen më të mirë me fanellën e Tiranës duke hyrë në fushën e lojës në minutën e 63 dhe duke shënuar golin e parë të ndeshjes në minutën e 72 dhe duke assistuar golin e Muzakës gjashtë minuta më vonë, duke i dhuruar klubit suksesin 2–0. Pas ndeshjes, Magani tregoi për mediat se ai kishte pasur gjithmon besim te sulmuesi kroat, duke e cilsuar atë "profesionist" dhe "zgjedhjen e parë të tij".

## Karriera ndërkombëtare
Bušić ka luajtur me katër nivele moshash të kombëtares kroate, por kurrë nuk ka bërë debutimin me kombëtaren e parë. Me kombëtaren nën-17, ai shënoi 11 gola në 18 ndeshje gjatë viteve 2002 dhe 2003 duke ndihmuar klubin në kualifikueset e Kampionatit Europian U–17 të viteve 2002 dhe 2003. Gjatë viteve 2004 dhe 2005, Bušić u thirr në kombëtarën nën-19 duke luajtur vetëm pesë ndeshje e duke shënuar katër gola. Ai më pas luajti tre ndeshje dhe shënoi tre gola me kombëtaren nën-20 gjatë viteve 2006 dhe 2007.

Bušić pati kulmin e karrierës së tij ndërkombëtare me kombëtaren nën-21, ku ai koleksionoi 29 paraqitje dhe shënoi 13 gola duke qënë ende sot si golashënuesi më i mirë dhe lojtari me më shumë ndeshje. Ai ka qënë lojtari i rregullt dhe një pikë kyçe e skuadrës. Në Grupin 1 të kualifikueseve të Kampionatit Europian nën-21 të Futbollit, Bušić shënoi në fitoren 3–2 kundër Greqisë U21. Ai gjithashtu shënoi më 17 tetor 2007 në fitoren 2–1 kundër Ishujve Faroe U21. Ai shënoi gol në fitoren tjetër 4–3 kundër Greqisë U21 më 17 nëntor 2007 dhe golin e fitores kundër Azerbajxhanit U21 katër ditë më vonë. Ai i mbylli kualifikueset me katër gola me Kroacinë e cila e mbylli kualifikueset në vendin e dytë me 22 pikë duke dështuar të kualifikohej.

## Statistikat e karrierës
'Burimi: 

## Trofe 
### Klubet
;**Hajduk Split**
*Prva HNL: vendi i 2të 2006–07
*Kupa e Kroacisë: Finalist 2007–08

## Referime 
## Lidhje të jashtme 
*Tomislav Bušić  te nogometni-magazin
*Profili te Soccerway.com